
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Humenné 8P/127/2025 8325201848 15. 10. 2025 JUDr. Ľubov Vargová ECLI:SK:OSHE:2025:8325201848.3
ROZSUDOK V MENE SLOVENSKEJ REPUBLIKY Okresný súd Humenné sudkyňou JUDr. Ľubov Vargovou v právnej veci starostlivosti súdu o maloleté deti : A. B., nar. XX.XX.XXXX a C. B., nar. XX.XX.XXXX, zastúpené kolíznym opatrovníkom Úradom práce, sociálnych vecí a rodiny Humenné, za účasti rodičov A. D., nar. XX.XX.XXXX, bytom E. F. XXX, t. č. G. X, H. a I. B., nar. XX.XX.XXXX, bytom E. F. XXX, o zrušenie výchovného opatrenia, takto rozhodol: Ruší rozhodnutie Okresného súdu Humenné, č. k. 8P/235/2024-25 zo dňa 11.12.2024. odôvodnenie: 1. Úrad práce, sociálnych vecí a rodiny Humenné podal dňa 16.07.2025 na súd podnet na zrušenie výchovného opatrenia, ktoré bolo uložené rozsudkom Okresného súdu Humenné sp. zn. 8P/235/2024 zo dňa 11.12.2024. 2. Podnet bol odôvodnený tým, že výchovné opatrenie splnilo svoj účel. 3. Okresný súd Humenné uznesením sp. zn. 8P/127/2025 zo dňa 18.07.2025 začal vo veci konanie z úradnej povinnosti. 4. Na pojednávaní dňa 15.10.2025 kolízny opatrovník trval na zrušení výchovného opatrenia. 5. Rodičia sa na súdne pojednávanie nedostavili a svoju neúčasť neospravedlnili. Súd v súlade s § 180 zákona č. 160/2015 Z.z. Civilného sporového poriadku pokračoval v konaní. 6. Podľa § 37 ods. 8 zákona č. 36/2005 Z.z. o rodine, súd hodnotí účinnosť výchovného opatrenia priebežne tak, aby pred uplynutím obdobia, ktoré uviedol v rozhodnutí o jeho uložení, zhodnotil splnenie účelu výchovného opatrenia. Súd zruší výchovné opatrenie, ak splnilo svoj účel. Ak je to v záujme maloletého dieťaťa, môže súd rozhodnúť o opakovanom uložení výchovného opatrenia alebo o uložení iného vhodného výchovného opatrenia. Ak súd na základe zhodnotenia účinnosti výchovného opatrenia rozhoduje o opakovanom uložení výchovného opatrenia podľa odseku 3 alebo o uložení iného vhodného výchovného opatrenia podľa odseku 3 alebo o nariadení ústavnej starostlivosti podľa § 54, môže dočasne upraviť pomery maloletého dieťaťa do právoplatnosti rozhodnutia. 7. Rozsudkom Okresného súdu Humenné sp. zn. 8P/235/2024 zo dňa 11.12.2024 súd nariadil rodičom maloletých detí podrobiť sa sociálnemu poradenstvu v Centre pre deti a rodiny Snina, pracovisko Humenné. Z vykonaného dokazovania vyplýva, že výchovné opatrenie splnilo svoj účel, preto súd na pojednávaní dňa 15.10.2025 rozhodol tak, že rozhodnutie Okresného súdu Humenné č. k. 8P/235/2024 - 25 zo dňa 11.12.2024 zrušil.
Poučenie: Proti tomuto rozhodnutiu je možné podať odvolanie v lehote 15 dní odo dňa jeho doručenia na Okresný súd Humenné. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní.

